Likumprojekts

**Grozījumi likumā "Par iedzīvotāju ienākuma nodokli"**

Izdarīt likumā "Par iedzīvotāju ienākuma nodokli" (Latvijas Republikas Augstākās Padomes un Valdības Ziņotājs, 1993, 22./23.nr.; Latvijas Republikas Saeimas un Ministru Kabineta Ziņotājs, 1994, 2., 23.nr.; 1995, 8., 14.nr.; 1996, 9.nr.; 1997, 3., 21.nr.; 1998, 1.nr.; 1999, 24.nr.; 2000, 5.nr.; 2001, 1., 24.nr.; 2002, 6.nr.; 2003, 15.nr.; 2004, 2.nr.; 2005, 2., 8., 24.nr.; 2006, 14., 22.nr.; 2007, 3., 12., 24.nr.; 2008, 12.nr.; 2009, 1., 2., 15., 16.nr.; Latvijas Vēstnesis, 2009, 200.nr.; 2010, 82., 131., 178., 206.nr.; 2011, 99., 144., 157., 204.nr.; 2012, 44., 88., 92., 192.nr.) šādus grozījumus:

1. Aizstāt 8.panta piektajā daļā skaitli un vārdu "300 latus" ar skaitli un vārdu "426,86 *euro*".

2.  9.pantā:

aizstāt pirmās daļas 1.punktā skaitli un vārdu "2000 latu" ar skaitli un vārdu "2845,74 *euro*";

izteikt pirmās daļas 10.punktu šādā redakcijā:

"10) konkursos un sacensībās saņemtās mantiskās un naudas balvas (prēmijas), kuru kopējā vērtība taksācijas gadā nepārsniedz 143 *euro*, un publiskos starptautiskos konkursos un starptautiskās sacensībās gūtās balvas un prēmijas, kuru kopējā vērtība gadā nepārsniedz 1423 *euro*, kā arī Baltijas asamblejas balvu laureātiem izmaksātā naudas prēmija un Ministru kabineta balva;";

aizstāt pirmās daļas 14.punktā skaitli un vārdu "150 latu" ar skaitli un vārdu "213,43 *euro*";

aizstāt pirmās daļas 35.punkta "b" apakšpunktā skaitli un vārdu "1000 latiem" ar skaitli un vārdu "1425 *euro*";

aizstāt 3.5 daļā skaitli un vārdu "2000 latiem" ar skaitli un vārdu "2845,74 *euro*".

3.  11.pantā:

aizstāt 1.3 daļas 2.punktā skaitli un vārdus "10 000 un vairāk latu" ar skaitli un vārdiem "14 229 un vairāk *euro*";

aizstāt trešās daļas 1.punktā skaitli un vārdu "300 latu" ar skaitli un vārdu "427 *euro*";

aizstāt trīspadsmitajā daļā skaitli un vārdu "2000 latus" ar skaitli un vārdu "2845,74 *euro*".

4.  11.1 pantā:

aizstāt ceturtās daļas 2.punkta "a" apakšpunktā skaitli un vārdu "100 latus" ar skaitli un vārdu "145 *euro*";

izteikt 5.1 daļas otro teikumu šādā redakcijā:

"Aktīvus un pasīvus, kuru nominālvērtība izteikta ārvalstu valūtā, novērtē *euro* pēc Eiropas Centrālās bankas publicētā *euro* atsauces kursa, bet, ja tāda nav, tad pēc pasaules finanšu tirgus atzītā finanšu nozares periodiskajā izdevumā vai tā interneta resursā publicētā valūtas tirgus kursa attiecībā pret *euro* vai pēc attiecīgās valsts centrālās bankas publicētā šīs valsts valūtas kursa attiecībā pret *euro* taksācijas gada pēdējā kalendāra dienā un, nosakot saimnieciskās darbības ienākumu, ņem vērā attiecīgos ienākumus vai zaudējumus."

5. Aizstāt 11.3 panta pirmās daļas 5.punktā skaitli un vārdu "100 latus" ar skaitli un vārdu "145 *euro*".

6. 11.8 pantā:

aizstāt pirmajā daļā skaitli un vārdu "10 000 latu" ar skaitli un vārdu "14 229 *euro*";

aizstāt trešajā daļā skaitli un vārdu "10 000 latu" ar skaitli un vārdu "14 229 *euro*".

7. Aizstāt 12.panta piektajā daļā skaitli un vārdu "1980 latu" ar skaitli un vārdu "2817,24 *euro*".

8. 15.pantā:

aizstāt piektajā daļā skaitli un vārdu "10 000 latu" ar skaitli un vārdu "14 229 *euro*";

aizstāt sestajā daļā vārdus un skaitļus "no 30 līdz 120 latiem" ar vārdiem un skaitļiem "no 43 līdz 100 *euro*".

9. Izteikt 16.panta pirmo daļu šādā redakcijā:

"1. Ienākumi, attaisnotie izdevumi un izdevumi, kas izdarīti, veicot saimniecisko darbību, tiek noteikti *euro*. Ienākumi un izdevumi ārvalstu valūtā tiek pārrēķināti *euro* pēc Eiropas Centrālās bankas publicētā *euro* atsauces kursa, kas ir bijis spēkā ienākuma gūšanas vai izdevumu izdarīšanas dienā, bet, ja tāda nav, tad pēc pasaules finanšu tirgus atzītā finanšu nozares periodiskajā izdevumā vai tā interneta resursā publicētā valūtas tirgus kursa (attiecībā pret *euro)* vai pēc attiecīgās valsts centrālās bankas publicētā šīs valsts valūtas kursa, kas bija spēkā  attiecībā pret *euro* ienākuma gūšanas vai izdevumu izdarīšanas dienā."

10. Izteikt 16.1 panta septīto daļu šādā redakcijā:

"7. Ienākumu no kapitāla, kura nominālvērtība izteikta ārvalstu valūtā, novērtē *euro* pēc Eiropas Centrālās bankas publicētā *euro* atsauces kursa, bet, ja tāda nav, tad pēc pasaules finanšu tirgus atzītā finanšu nozares periodiskajā izdevumā vai tā interneta resursā publicētā valūtas tirgus kursa attiecībā pret *euro* vai pēc attiecīgās valsts centrālās bankas publicētā šīs valsts valūtas kursa attiecībā pret *euro* dienā, kad ienākums no kapitāla aprēķināts."

11.  17.pantā:

aizstāt 11.1 daļas pirmajā teikumā skaitli un vārdu "500 latus" ar skaitli un vārdu "711 *euro*";

aizstāt 11.1 daļas otrajā teikumā skaitli un vārdu "2000 latu" ar skaitli un vārdu "2845,74 *euro*";

aizstāt trīspadsmitajā daļā vārdus "trīs lati" ar skaitli un vārdu "5 *euro*".

12. Aizstāt 18.panta devītajā daļā skaitli un vārdu "25 latu" ar skaitli un vārdu "35 *euro*".

13.  19.pantā:

aizstāt trešajā un 3.1 daļā skaitli un vārdu "450 latus" ar skaitli un vārdu "640 *euro*";

aizstāt 5.3 daļas pirmajā teikumā skaitli un vārdu "500 latus" ar skaitli un vārdu "711,44 *euro*";

aizstāt 5.3 daļas otrajā teikumā vārdus un skaitļus "no 100,01 līdz 500 latiem" ar vārdiem un skaitļiem "no 142,30 līdz 711,44 *euro*";

aizstāt 5.3 daļas trešajā teikumā skaitli un vārdu "100 latiem" ar skaitli un vārdu "142,29 *euro*".

14.  Aizstāt 32.1 panta otrajā daļā skaitli un vārdu "10 latu" ar skaitli un vārdu "14 *euro*".

 Likums stājas spēkā 2014.gada 1.janvārī.

Finanšu ministrs

Andris Vilks